31997D0810
L 334/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 10 ноември 1997 година
относно сключването на Споразумение за сътрудничество между Европейската общност и Народна демократична република Лаос
(97/810/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 113 и 130ш, във връзка с първото изречение от член 228, параграф 2 и първа алинея от член 228, параграф 3 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че съгласно член 130ф от Договора, политиката на Общността в областта на сътрудничеството за развитие подпомага устойчивото икономическо и социално развитие на развиващите се страни, тяхната гладка и постепенна интеграция в световната икономика и кампанията срещу бедността в тези страни;
като има предвид, че за изпълнение на целите си в областта на външните отношения, Общността следва да одобри Споразумението за сътрудничество между Европейската общност и Народна демократична република Лаос,
РЕШИ:
Член 1
1. С настоящото решение, споразумението за сътрудничество между Европейската общност и Народна демократична република Лаос се одобрява от името на Общността.
Текстът на споразумението се прилага към настоящото решение.
Член 2
Председателят на Съвета връчва нотификацията, предвидена в член 21 от споразумението (3).
Член 3
Комисията, подпомагана от представители на държавите-членки, представлява Общността в съвместния комитет, предвиден в член 14 от споразумението.
Член 4
Настоящото решение се публикува в Официален вестник на Европейските общности.
Съставено в Брюксел на 10 ноември 1997 година.